b'\n_START_ARTICLE_\nKlimatologija\n_START_SECTION_\nKlimatske promjene\n_START_PARAGRAPH_\nKlimatske promjene su dugotrajne promjene u statisti\xc4\x8dkoj raspodjeli klimatskih faktora, u vremenskom periodu od desetaka do milijuna godina. To mo\xc5\xbee biti promjena u prosje\xc4\x8dnim klimatskim pojavama ili promjena raspodjele klimatskih doga\xc4\x91aja s obzirom na prosje\xc4\x8dne vrijednosti, ili pojava sve vi\xc5\xa1e krajnjih vremenskih doga\xc4\x91aja. Klimatske promjene se mogu odnositi na odre\xc4\x91ene posebne regije ili se mo\xc5\xbee odnositi na cijelu Zemlju. U zadnje vrijeme, posebno u vezi sa za\xc5\xa1titom prirodnog okoli\xc5\xa1a, klimatske promjene se obi\xc4\x8dno odnose na dana\xc5\xa1nje promjene klime. Posebno se to odnosi na sve ve\xc4\x87i ljudski utjecaj na klimatske promjene, koji je povezan s dana\xc5\xa1njim globalnim zatopljenjem.'